ફોરમ બ્રહ્મભટ્ટ કહે છે, ‘અમે કૉલેજમાં અભ્યાસ કરીએ છીએ અને હાલ પરીક્ષાનો માહોલ છે. અમારી જ આજુબાજુમાં રહેતાં ઘણા એવા બાળકો છે જે એસએસસીની પરીક્ષા આપવાના છે, પરંતુ દરેક વિદ્યાર્થી ટ્યૂશનમાં જઈ શકતાં નથી. કોઈ ક્વેરી હોય તો તે અમને પૂછે છે. માટે અમે નક્કી કર્યું કે આવા જે પણ વિદ્યાર્થીઓ છે તેમનો સંપર્ક કરી અથવા તો જે અમારો સંપર્ક કરે તેમને અભ્યાસ કરાવવો. અત્યારે એકાદ કલાક અભ્યાસ કરાવીએ છીએ. જેમાં તેમને જે વિષયમાં મુશ્કેલી પડે તેનો ઉકેલ લાવવાનો પ્રયત્ન કરીએ છીએ.’